section_heading: Znamenitosti
paragraph_text: Desansko jezero dio je djelomično potopljene krške depresije. Oko 350 m dugim i 3,5 m širokim kanalom povezano je s jezerom Modro oko, a zajedno su dio zaštićenog područja, kao posebni ornitološki rezervat.<ref>Uredba Vlade Republike Hrvatske o proglašavanju posebnih rezervata »Modro oko i jezero Desne«, »Ušće Neretve« i »Kuti«, Narodne novine, 94/2020 Vode jezera odvodi rječica Desanka i ulijeva se u Crnu riku kod mjesta Banja.